ಉರೂಜ್ ಮುಮ್ತಾಜ್

ಉರೂಜ್ ಮುಮ್ತಾಜ್ ಖಾನ್  (ಜನನ ೧ ಅಕ್ಟೋಬರ್ ೧೯೮೫) ಒಬ್ಬ ಪಾಕಿಸ್ತಾನಿ ಕ್ರಿಕೆಟ್ ನಿರೂಪಕಿ,  ದಂತವೈದ್ಯೆ, ಮತ್ತು ಮಾಜಿ ಕ್ರಿಕೆಟ್ ಆಟಗಾರ್ತಿ. ಅವರು ಬಲಗೈ ಲೆಗ್ ಬ್ರೇಕ್ ಬೌಲಿಂಗ್ ಮತ್ತು ಬಲಗೈ ಬ್ಯಾಟಿಂಗ್  ಸೇರಿದಂತೆ ಆಲ್ ರೌಂಡರ್ ಆಗಿ ಆಡಿದರು. ಅವರು ೨೦೦೪ ಮತ್ತು ೨೦೧೦ ರ ನಡುವೆ ಪಾಕಿಸ್ತಾನಕ್ಕಾಗಿ ಒಂದು ಟೆಸ್ಟ್ ಪಂದ್ಯ, ೩೮ ಏಕದಿನ ಅಂತರಾಷ್ಟ್ರೀಯ ಮತ್ತು ಒಂಬತ್ತು ಟ್ವೆಂಟಿ೨೦ ಅಂತರಾಷ್ಟ್ರೀಯ ಪಂದ್ಯಗಳಲ್ಲಿ ಕಾಣಿಸಿಕೊಂಡರು. ಅವರು ಕರಾಚಿ ಮತ್ತು ಜರೈ ತರಕಿಯಾತಿ ಬ್ಯಾಂಕ್ ಲಿಮಿಟೆಡ್‌ಗಾಗಿ ದೇಶೀಯ ಕ್ರಿಕೆಟ್ ಆಡಿದರು.

 ಆರಂಭಿಕ ಜೀವನ ಮತ್ತು ಶಿಕ್ಷಣ 
ಅವರು ೧ ಅಕ್ಟೋಬರ್ ೧೯೮೫ ರಂದು ಕರಾಚಿಯಲ್ಲಿ ಜನಿಸಿದರು. ಅವರು ಫಾತಿಮಾ ಜಿನ್ನಾ ಡೆಂಟಲ್ ಕಾಲೇಜಿನಿಂದ ಪದವಿ ಪಡೆದರು ಮತ್ತು ಶೆಫೀಲ್ಡ್ ವಿಶ್ವವಿದ್ಯಾಲಯದಿಂದ ರೆಸ್ಟೋರೇಟಿವ್ ಡೆಂಟಿಸ್ಟ್ರಿಯಲ್ಲಿ ಮಾಸ್ಟರ್ ಆಫ್ ಮೆಡಿಸಿನ್ ಮಾಡಿದರು.

 ವೃತ್ತಿ 
ಅವರು ಪಾಕಿಸ್ತಾನದ ರಾಷ್ಟ್ರೀಯ ಮಹಿಳಾ ಕ್ರಿಕೆಟ್ ತಂಡದಲ್ಲಿ ಆಲ್ ರೌಂಡರ್ ಆಗಿ ಆಡಿದರು ಮತ್ತು ಏಷ್ಯಾ ೧೧ ಕ್ರಿಕೆಟ್ ತಂಡದಲ್ಲಿ ಆಡಿದರು. ಅವರು ಒಂದು ಟೆಸ್ಟ್ ಪಂದ್ಯ, ೩೮ ಒಡಿಐ ಗಳು ಮತ್ತು ಒಂಬತ್ತು ಟ್ವೆಂಟಿ-೨೦ ಪಂದ್ಯಗಳಲ್ಲಿ ಭಾಗವಹಿಸಿದ್ದಾರೆ. ಅವರು ೧೦ ಮೇ ೨೦೧೦ರಂದು ನ್ಯೂಜಿಲೆಂಡ್ ಮಹಿಳೆಯರ ವಿರುದ್ಧದ ಸರಣಿಯಲ್ಲಿ ಭಾಗವಹಿಸಿದರು. ಅವರು ಐಸಿಸಿ ಮಹಿಳಾ ವಿಶ್ವಕಪ್ ೨೦೦೯ ರಲ್ಲಿ ತಂಡದ ನಾಯಕಿಯಾಗಿ ಆಡಿದರು.

ಮಾರ್ಚ್ ೨೦೧೯ರಲ್ಲಿ, ಅವರು ಎಲ್ಲಾ ಮಹಿಳಾ ಆಯ್ಕೆ ಸಮಿತಿಯ ಮುಖ್ಯಸ್ಥರಾಗಿ ನೇಮಕಗೊಂಡರು. ಏಪ್ರಿಲ್ ೨೦೧೯ ರಲ್ಲಿ, ಅವರು ದಕ್ಷಿಣ ಆಫ್ರಿಕಾ ಪ್ರವಾಸಕ್ಕಾಗಿ ಪಾಕಿಸ್ತಾನದ ಮಹಿಳಾ ತಂಡವನ್ನು ಹೆಸರಿಸಲು ಆಯ್ಕೆ ಸಮಿತಿಯ ಭಾಗವಾಗಿದ್ದರು. ಅಕ್ಟೋಬರ್ ೨೦೨೦ ರಲ್ಲಿ, ಪುರುಷರ  ಒಡಿಐ ಕ್ರಿಕೆಟ್ ಪಂದ್ಯದಲ್ಲಿ ಕಾಮೆಂಟೇಟರ್ ಆಗಿ ಸೇವೆ ಸಲ್ಲಿಸಿದ ಮೊದಲ ಪಾಕಿಸ್ತಾನಿ ಮಹಿಳಾ ಕಾಮೆಂಟೇಟರ್ ಆದರು, ಇದು ರಾವಲ್ಪಿಂಡಿಯಲ್ಲಿ ನಡೆದ ಜಿಂಬಾಬ್ವೆ ಮತ್ತು ಪಾಕಿಸ್ತಾನ ನಡುವಿನ ಮೊದಲ ಏಕದಿನ ಪಂದ್ಯದ ವೇಳೆ ನಡೆದ ಘಟನೆಯಾಗಿದೆ.

 ವಿವಾದ 
ದೂರದರ್ಶನ ಕಾರ್ಯಕ್ರಮವೊಂದರಲ್ಲಿ, ಪಾಕಿಸ್ತಾನದ ಮಾಜಿ ಕ್ರಿಕೆಟಿಗ ಬಟೂಲ್ ಫಾತಿಮಾ, ಉರೂಜ್ ಮುಮ್ತಾಜ್ ಅವರು ಅವರ ವೈಯಕ್ತಿಕ ಸಮಸ್ಯೆಗಳು ಮತ್ತು ಇಬ್ಬರ ನಡುವಿನ ದ್ವೇಷದ ಕಾರಣದಿಂದ ೨೦೨೦ ರ ಐಸಿಸಿ ಮಹಿಳಾ ಟಿ ೨೦ ವಿಶ್ವಕಪ್‌ನಿಂದ ಪಾಕಿಸ್ತಾನದ ಮಾಜಿ ಕ್ರಿಕೆಟಿಗ ಸನಾ ಮಿರ್ ಅವರನ್ನು ವಜಾಗೊಳಿಸಿದ್ದಾರೆ ಎಂದು ಆರೋಪಿಸಿದರು. ಆದಾಗ್ಯೂ ಬಟೂಲ್ ಮಾಡಿದ ಆರೋಪಗಳನ್ನು ಮುಮ್ತಾಜ್ ತಳ್ಳಿಹಾಕಿದರು ಮತ್ತು ಅಸಮಂಜಸವಾದ ಪ್ರದರ್ಶನದಿಂದಾಗಿ ಮಿರ್ ಅವರನ್ನು ಕೈಬಿಡಲಾಗಿದೆ ಎಂದು ಹೇಳಿದರು.

 ಉಲ್ಲೇಖಗಳು 

 ಬಾಹ್ಯ ಕೊಂಡಿಗಳು 

 ESPNcricinfo ನಲ್ಲಿ ಉರೂಜ್ ಮುಮ್ತಾಜ್

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ